al-Qaida ໃນຊີເຣຍ ອ້າງວ່າ ຢຶດເອົາ ເມືອງ Idlib ຂອງ​ຊີ​ເຣຍ ໄດ້ແລ້ວ
ກຸ່ມ​ແນວ​ໂຮມ al-Nusra ​​ນຳພາກຸ່ມ​ອິສລາມ​ອື່ນໆ ​ເຂົ້າຢຶດ​ເອົາ​ເມືອງ​ Idlib ຫຼັງຈາກ​ທີ່​ໄດ້​ຕໍ່ສູ້ ​ມາເປັນ​ເວລາ 4 ມື້.
ກຸ່ມ al-Qaida ໃນຊີເຣຍ ແລະ ພັນທະມິດຂອງພວກເຂົາ ໄດ້ ຢຶດເອົາ ເມືອງ Idlib ຂອງຊີເຣຍ ເປັນຄັ້ງທຳອິດ ໃນການຂັດ ແຍ້ງກັນເປັນເວລາ 4 ປີ ຂອງປະເທດ ພວກກຸ່ມແນວໂຮມ al-Nusra ຫຼື al-Nusra Front ເປັນຜູ້ ນຳພາກຸ່ມອິສລາມອື່ນໆ ເຂົ້າຢຶດເອົາເມືອງດັ່ງກ່າວ ຫຼັງຈາກ ທີ່ໄດ້ຕໍ່ສູ້ມາ ເປັນເວລາ 4 ມື້ ແລ້ວ ກຸ່ມດັ່ງກ່າວໄດ້ປະກາດ ການຢຶດຄອງເມືອງດັ່ງກ່າວ ທີ່ຢູ່ທາງ ພາກຕາເວັນຕົກສຽງເໜືອຂອງຊີເຣຍນັ້ນ ຜ່ານທາງສື່ສັງຄົມ ອົງການຂ່າວທາງການຂອງຊີເຣຍ ບໍ່ໄດ້ລາຍງານການສູນເສຍເມືອງດັ່ງກ່າວ ແຕ່ກ່າວວ່າ ກອງທັບກຳລັງ   ເພື່ອເຂົ້າຄວບຄຸມເມືອງດັ່ງກ່າວ ເມືອງ Idlib ເປັນເມືອງຫລວງຂອງແຂວງເມືອງທີສອງ ແລະ ເປັນສູນກາງເມືອງທີ່ສຳຄັນ ທີ່ກອງກຳລັງຂອງປະທານາທິບໍດີຊີເຣຍ Bashar al-Assad ໄດ້ສູນເສຍໄປ ໃນການ ຂັດແຍ້ງກັນເປັນເວລາ 4 ປີ ດັ່ງກ່າວ ເມືອງ Raqqa ຢູ່ທາງພາກຕາເວັນອອກສຽງເໜືອ ໄດ້ຕົກເປັນຂອງພວກກະບົດ ລວມທັງ ກຸ່ມ al-Nusra Front ໃນປີ 2013